Усе жадаюць, каб заўтра было лепш, чым учора. Але што трэба для гэтага зрабіць? Куды мы рухаемся як нацыя і да чаго хочам прыйсці? Адказы на гэтыя пытанні паспрабавалі даць беларускія навукоўцы. Нядаўна Інстытут сацыялогіі Нацыянальнай акадэміі навук правёў маштабнае даследаванне “Беларусь-2030”. Атрыманыя вынікі прааналізаваны ў кнізе “Беларусь на шляху ў будучыню: сацыялагічнае вымярэнне”.